ΑΠΟΦΑΣΗ αριθ. 1/1999 ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ ΕΚ-ΤΟΥΡΚΙΑΣ της 5ης Ιανουαρίου 1999 όσον αφορά την καθιέρωση κοινού καθεστώτος τελειοποίησης προς επανεισαγωγή για τα κλωστοϋφαντουργικά και τα είδη ένδυσης (1999/117/ΕΚ)

ΤΟ ΣΥΜΒΟΥΛΙΟ ΣΥΝΔΕΣΕΩΣ ΕΚ-ΤΟΥΡΚΙΑΣ,

Έχοντας υπόψη:

τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας (1),

την απόφαση αριθ. 1/95 του Συμβουλίου Συνδέσεως ΕΚ-Τουρκίας, της 22ας Δεκεμβρίου 1995, για την εφαρμογή της οριστικής φάσης της τελωνειακής ένωσης (2),

Εκτιμώντας:

ότι, κατ' εφαρμογή του άρθρου 12, παράγραφος 1, όγδοη περίπτωση της απόφασης αριθ. 1/95, η Τουρκία εφήρμοσε διατάξεις για την καθιέρωση καθεστώτος τελειοποίησης προς επανεισαγωγή για τα κλωστοϋφαντουργικά και τα είδη ένδυσης, αποκαλούμενο εφεξής «οικονομικό καθεστώς τελειοποίησης προς επανεισαγωγή» 7 ότι το καθεστώς αυτό μπορεί να εφαρμοστεί, από πλευράς Κοινότητας, όταν εμπορεύματα σε ελεύθερη κυκλοφορία, καταγωγής Κοινότητας, εξάγονται προσωρινά προς τρίτη χώρα ενόψει της επανεισαγωγής τους στην Κοινότητα υπό μορφή παράγωγων προϊόντων και, από πλευράς Τουρκίας, όταν εμπορεύματα σε ελεύθερη κυκλοφορία, καταγωγής Τουρκίας, εξάγονται προσωρινά προς τρίτη χώρα ενόψει της επανεισαγωγής τους στην Τουρκία υπό μορφή παράγωγων προϊόντων 7

ότι θα πρέπει να θεσπιστούν μέτρα ώστε, αφενός, τα παράγωγα προϊόντα να μπορούν να επανεισαχθούν, στην τελωνειακή ένωση, σε μέρος άλλο από αυτό από το οποίο είχαν εξαχθεί τα εμπορεύματα για να υποβληθούν σε μεταποίηση σε τρίτη χώρα, στο πλαίσιο του οικονομικού καθεστώτος τελειοποίησης προς επανεισαγωγή και, αφετέρου, εμπορεύματα σε ελεύθερη κυκλοφορία, καταγωγής ενός μέρους της τελωνειακής ένωσης που προορίζονται να μεταποιηθούν σε τρίτη χώρα, να μπορούν να υπαχθούν στο οικονομικό καθεστώς τελειοποίησης προς επανεισαγωγή στο άλλο μέρος της τελωνειακής ένωσης 7 ότι τα μέτρα αυτά πρέπει να βασίζονται στο οικονομικό καθεστώς τελειοποίησης προς επανεισαγωγή που ισχύει ήδη και στα δύο μέρη της τελωνειακής ένωσης 7

ότι θα πρέπει να διενεργηθεί αξιολόγηση, δύο έτη μετά την έναρξη ισχύος της παρούσας απόφασης, προκειμένου να προσδιοριστεί ο τρόπος λειτουργίας του οικονομικού καθεστώτος τελειοποίησης προς επανεισαγωγή 7 ότι το εν λόγω καθεστώς οφείλει να προσαρμοστεί σε περίπτωση που διαπιστωθούν απάτες ή διαταραχές στην αγορά κλωστοϋφαντουργικών 7

ότι τα εν λόγω μέτρα θα πρέπει, κατά προτίμηση, να ανταποκρίνονται σε ενδεχόμενες μελλοντικές ανάγκες του οικονομικού καθεστώτος τελειοποίησης προς επανεισαγωγή 7 ότι θα πρέπει συνεπώς να έχουν γενικό χαρακτήρα,

ΑΠΟΦΑΣΙΖΕΙ:

Άρθρο 1

1. Η παρούσα απόφαση αποσκοπεί στη θέσπιση μέτρων τα οποία προβλέπουν πράξεις στο πλαίσιο οικονομικού καθεστώτος τελειοποίησης προς επανεισαγωγή, οι οποίες αφορούν και τα δύο μέρη της τελωνειακής ένωσης. Οι εν λόγω πράξεις είναι οι διενεργούμενες στο πλαίσιο του οικονομικού καθεστώτος τελειοποίησης προς επανεισαγωγή, το οποίο βασίζεται στα εξής νομικά κείμενα:

- για την Κοινότητα, κανονισμός (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων, καταγωγής τρίτων χωρών (3), κανονισμός (ΕΚ) αριθ. 517/97 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (4), και κανονισμός (ΕΚ) αριθ. 3036/94 του Συμβουλίου, της 8ης Δεκεμβρίου 1994, για τη θέσπιση οικονομικού καθεστώτος παθητικής τελειοποίησης που εφαρμόζεται σε ορισμένα κλωστοϋφαντουργικά προϊόντα και ενδύματα που επανεισάγονται στην Κοινότητα μετά από κατεργασία ή μεταποίηση σε ορισμένες τρίτες χώρες (5),

- για την Τουρκία διάταγμα αριθ. 95/6815 της 30ής Απριλίου 1995 σχετικά με μέτρα εποπτείας και διασφάλισης για τις εισαγωγές ορισμένων κλωστοϋφαντουργικών προϊόντων, διάταγμα αριθ. 95/6816 της 30ής Απριλίου 1995 σχετικά με μέτρα εποπτείας και διασφάλισης για τις εισαγωγές κλωστοϋφαντουργικών προϊόντων από ορισμένες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς, διάταγμα αριθ. 96/8703 της 27ης Σεπτεμβρίου 1996 σχετικά με την καθιέρωση οικονομικού καθεστώτος παθητικής τελειοποίησης που ισχύει για ορισμένα κλωστοϋφαντουργικά και είδη ένδυσης, τα οποία επανεισάγονται στην Τουρκία μετά από κατεργασία σε ορισμένες τρίτες χώρες.

2. Για τους σκοπούς της παρούσας απόφασης:

- ως «μέρος της τελωνειακής ένωσης», νοείται η Ευρωπαϊκή Κοινότητα ή η Τουρκία, ανάλογα με την περίπτωση,

- οι λοιποί όροι καθορίζονται, mutatis mutandis, στις νομοθετικές πράξεις που αναφέρονται στην παράγραφο 1.

Άρθρο 2

1. Όταν, βάσει των νομοθετικών πράξεων που αναφέρονται στο άρθρο 1 παράγραφος 1, το οικονομικό καθεστώς τελειοποίησης προς επανεισαγωγή εφαρμόζεται σε ένα μέρος της τελωνειακής ένωσης, τα παράγωγα προϊόντα μπορούν να εισάγονται στο άλλο μέρος της τελωνειακής ένωσης, σύμφωνα με τους όρους του εν λόγω καθεστώτος.

2. Τα εμπορεύματα για τα οποία επιτρέπεται το οικονομικό καθεστώς τελειοποίησης προς επανεισαγωγή σε ένα μέρος της τελωνειακής ένωσης, βάσει των νομοθετικών κειμένων που αναφέρονται στο άρθρο 1 παράγραφος 1, κατάγονται από μέρος της τελωνειακής ένωσης, υπό την επιφύλαξη των παρεκκλίσεων που χορηγούνται σύμφωνα με τον κανονισμό (ΕΚ) αριθ. 3036/94 και την αντίστοιχη τουρκική νομοθετική πράξη.

Άρθρο 3

Βάσει έκθεσης που συντάσσει η επιτροπή τελωνειακής συνεργασίας ΕΚ-Τουρκίας που συστάθηκε με την απόφαση αριθ. 2/69 του Συμβουλίου Συνδέσεως ΕΚ-Τουρκίας, το Συμβούλιο Συνδέσεως ΕΚ-Τουρκίας πραγματοποιεί, κάθε δύο έτη από την έναρξη ισχύος της παρούσας απόφασης, αξιολόγηση του οικονομικού καθεστώτος τελειοποίησης προς επανεισαγωγή, που καθιερώνεται με την παρούσα απόφαση, και λαμβάνει, εν ανάγκη, μέτρα για να θεραπεύσει τις ενδεχόμενες δυσλειτουργίες.

Άρθρο 4

Η επιτροπή τελωνειακής συνεργασίας ΕΚ-Τουρκίας καθορίζει τα κατάλληλα μέτρα για την εφαρμογή της παρούσας απόφασης.

Άρθρο 5

Η παρούσα απόφαση αρχίζει να ισχύει την 1η Ιανουαρίου 1999.

Βρυξέλλες, 5 Ιανουαρίου 1999.

Για το Συμβούλιο Συνδέσεως ΕΚ-Τουρκίας

Ο Πρόεδρος

J. FISCHER

(1) ΕΕ 217 της 29.12.1964, σ. 3687/64.

(2) ΕΕ L 35 της 13.2.1996, σ. 1.

(3) ΕΕ L 275 της 8.11.1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1053/98 (ΕΕ L 151 της 21.5.1998, σ. 10).

(4) ΕΕ L 67 της 10.3.1994, σ. 1 7 κανονισμός που τροποποιήθηκε από τον κανονισμό (ΕΚ) αριθ. 1457/97 (ΕΕ L 199 της 26.7.1997, σ. 6).

(5) ΕΕ L 322 της 15.12.1994, σ. 1.